MEĐIMURJE-PLIN d.o.o. Čakovec, Obrtnička 4, OIB 29035933600, zastupano po direktoru Nenadu Hraniloviću, mag.oec., kao opskrbljivač u obvezi javne usluge (u daljnjem tekstu opskrbljivač prirodnim plinom) i

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, MBG \_\_\_\_\_\_\_\_\_\_\_\_\_\_\_\_\_\_\_, OIB \_\_\_\_\_\_\_\_\_\_\_\_\_\_\_\_\_, iz \_\_\_\_\_\_\_\_\_\_\_\_\_\_\_\_\_\_\_\_\_\_\_\_ , \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, kao krajnji kupac koji koristi javnu uslugu (u daljnjem tekstu krajnji kupac),

sklopili su dana \_\_\_\_\_\_\_\_\_ godine slijedeći

UGOVOR O OPSKRBI PLINOM KRAJNJEG KUPCA

KOJI KORISTI JAVNU USLUGU

I Predmet Ugovora

Članak 1.

Predmet ovog Ugovora je uređenje međusobnih odnosa ugovornih strana u vezi uvjeta opskrbe prirodnim plinom, regulirane cijene, naknade za korištenje distribucijskog sustava, vremena i mjesta isporuke, ugovorene količine, odnosno energije, broja energetske suglasnosti, priključnog kapaciteta, odredba o kvaliteti usluge i kvaliteti prirodnog plina.

II Međusobna prava i obveze

Članak 2.

Opskrbljivač prirodnim plinom i krajnji kupac utvrđuju da se ovaj Ugovor sklapa za opskrbu prirodnim plinom krajnjeg kupca za obračunsko mjerno mjesto na lokaciji \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (alternativa: za obračunska mjerna mjesta na lokacijama i to: \_\_\_\_\_).

Na lokaciji (alt.: na lokacijama) iz stavka 1. ovog članka krajnji kupac ima energetsku suglasnost (alt.: en. suglasnosti) broj \_\_\_\_\_ od \_\_\_\_\_ i priključni kapacitet (alt.: prik. kapacitete) od \_\_\_\_\_\_ kWh/h.

Članak 3.

Opskrbljivač prirodnim plinom je dužan opskrbljivati krajnjeg kupca prirodnim plinom po reguliranoj cijeni prirodnog plina utvrđenoj prema važećim tarifnim sustavima za distribuciju i opskrbu prirodnim plinom.

Članak 4.

Krajnji kupac dužan je omogućiti opskrbljivaču prirodnim plinom i operatoru distribucijskog sustava, na koji je krajnji kupac priključen, ugradnju mjernog uređaja (plinomjera), te osigurati pristup mjernom uređaju.

Članak 5.

Opskrbljivač prirodnim plinom obvezuje se isporučiti krajnjem kupcu količinu prirodnog plina, koja je omogućena energetskom suglasnošću iz članka 2. stavka 2. ovog Ugovora, odnosno u količini prošlogodišnje potrošnje, ± 20%.

Iznimno od stavka 1. ovog članka opskrbljivač prirodnim plinom može smanjiti ili ograničiti isporuku prirodnog plina u slučaju kriznih stanja sukladno Uredbi o sigurnosti opskrbe prirodnim plinom i Odluci o proglašenju kriznog stanja u opskrbi plinom.

Članak 6.

Opskrbljivač prirodnim plinom je dužan osigurati standardnu kvalitetu prirodnog plina koji isporučuje u distribucijski sustav, a kvaliteta prirodnog plina propisana je u Prilogu 1. koji je sastavni dio Općih uvjeta za opskrbu prirodnim plinom.

III Cijena plina, obračun i plaćanje isporučenog prirodnog plina

Članak 7.

Krajnji kupac se obvezuje platiti isporučenu količinu prirodnog plina temeljem očitane utrošene količine prirodnog plina u m³ za određeno obračunsko razdoblje i regulirane cijene prirodnog plina utvrđene prema važećim tarifnim sustavima za distribuciju i opskrbu prirodnim plinom.

Očitana utrošena količina prirodnog plina iz stavka 1. ovog članka izražava se u kWh.

Pri tome se energija sadržana u obujmu prirodnog plina donje ogrjevne vrijednosti 33.338,35 KJ/Sm3 izraženoj u Sm³, pri standardnim uvjetima tlaka od 101.325 Pa i temperature od 288,15 K, izračunava množenjem istog obujma plina s pretvorbenim faktorom 9,2607 i izražava u kWh.

U slučaju da se stvarno izmjerena donja ogrjevna vrijednost plina dobivena kromatrograskom analizom razlikuje od ogrjevne vrijednosti 33.338,35 KJ/Sm³, preračunavanje očitane količine plina iz m³ u kWh vrši se na slijedeći način:

*E[kWh]= V[Sm³]\*Hds[kWh/Sm³]*

gdje je:

E(kWh) – količina (energija) isporučenog plina za obračunsko razdoblje, zaokružena na jedno decimalno mjesto manje od broja decimalnih mjesta kojima je izražena količina isporučenog plina u Sm³, a najmanje na cijeli broj (kWh),

V(Sm³) – količina (volumen) isporučenog plina utvrđena očitanjem mjernog uređaja za obračunsko razdoblje, zaokružena na onoliki broj znamenaka na koliko se mjeri, ako nije drugačije određeno nekim ugovorom ili podzakonskim aktom, a najmanje na cijeli broj (Sm³),

Hds (kWh/Sm³) – donja ogrjevna vrijednost plina za obračunsko razdoblje, zaokružena na šest decimalnih mjesta (kWh/Sm³) koja se izračunava prema formuli

*Hds[kWh/Sm³]=Hds[MJ/Sm³]*

*3,6*

gdje je Hds (MJ/Sm³) – izmjerena donja ogrjevna vrijednost plina dobivena kromatografskom analizom, zaokružena na dva decimalna mjesta (MJ/Sm³).

Za potrebe obračuna plina na distribucijskim sustavima, u slučaju da obračunsko razdoblje uključuje dva ili više mjerenja donjih ogrjevnih vrijednosti i/ili dva ili više izlaza iz transportnog sustava, u prethodnoj formuli se kao Hds (MJ/Sm³) i Hds (kWh/Sm³) koristi prosječna izmjerena donja ogrjevna vrijednost plina (Hds, pros.) Pri tome se Hds,pros. (kWh/Sm³) izračunava na način da se zbroj količina (energija) isporučenog plina E (kWh) na svim izlazima iz transportnog sustava u obračunskom razdoblju podijeli sa zbrojem količine (volumen) isporučenog plina (Sm³) na istim izlazima iz transportnog sustava u istom obračunskom razdoblju, te se tako dobiveni broj zaokruži na šest decimalnih mjesta. Hds,pros (MJ/Sm³) izračunava se na način da se Hd,pros (kWh/Sm3) pomnoži s 3,6.

Cijena prirodnog plina iz stavka 1. ovog članka iz kn/m³ se preračunava u cijenu kn/kWh dijeljenjem s faktorom 9,2607.

Članak 8.

Način promjene cijene iz prethodnog članka vršit će se sukladno energetskim zakonima i tarifnim sustavima donijetim na temelju zakona ili drugim važećim općim aktima.

Prije početka primjene nove cijene opskrbljivač prirodnim plinom obvezuje se obavijestiti krajnjeg kupca o promijeni cijene putem sredstava javnog priopćavanja ili elektronskim putem na internetskoj stranici www.medjimurje-plin.hr.

Članak 9.

Očitanje utrošene količine prirodnog plina vrši se na obračunskom mjernom mjestu na plinomjeru na lokaciji iz članka 2. ovog Ugovora.

Članak 10.

Krajnji kupac novčanu obvezu za isporučeni prirodni plin i naknadu za korištenje distribucijskog sustava plaća mjesečno.

Iznos mjesečne novčane obveze utvrđuje se na temelju mjesečnog očitanja stanja plinomjera (stvarna potrošnja) ili na temelju prosječne mjesečne potrošnje prirodnog plina iz šestomjesečnog obračunskog razdoblja prethodne godine (akontacijska potrošnja) i to za razdoblje od desetog do trećeg mjeseca, te od četvrtog pa do devetog mjeseca.

Utvrđivanje mjesečne novčane obveze iz stavka 2. ovog članka prema stvarnoj ili akontacijskoj potrošnji vrši se prema izboru krajnjeg kupca.

Članak 11.

Iznos mjesečne novčane obveze utvrđene na temelju prosječne mjesečne potrošnje iz odgovarajućeg šestomjesečnog obračunskog razdoblja prethodne godine je račun s datumom dospijeća zadnjeg dana u mjesecu na koji se ta obveza odnosi.

Članak 12.

Na kraju obračunskog razdoblja krajnjem kupcu se dostavlja konačni obračun novčane obveze za isporučeni prirodni plin i korištenje distribucijskog sustava na temelju očitanja stanja plinomjera i cijene prirodnog plina utvrđene prema važećim tarifnim sustavima za distribuciju i opskrbu prirodnim plinom, te se ispostavlja račun za to obračunsko razdoblje.

Račun iz stavka 1. krajnji kupac je dužan platiti u roku od osam dana od dana izdavanja računa.

Članak 13.

U slučaju da krajnji kupac izabere dostavu mjesečnih očitanja stanja plinomjera, opskrbljivač prirodnim plinom dužan je mjesečno obračunati iznos novčane obveze, te za navedeno dostaviti račun koji se krajnji kupac obvezuje platiti petnaestog u mjesecu za prethodni mjesec.

Članak 14.

U slučaju neispravnosti mjernog uređaja, odnosno plinomjera, procjena potrošnje prirodnog plina krajnjeg kupca utvrdit će se prema odgovarajućem obračunskom razdoblju prethodne godine ili ako to nije moguće, prema narednom obračunskom razdoblju potrošnje prirodnog plina.

Članak 15.

Ako krajnji kupac ne plati dospjelu novčanu obvezu u roku dospijeća, opskrbljivač prirodnim plinom će krajnjem kupcu obračunati zakonsku zateznu kamatu.

Članak 16.

U slučaju da krajnji kupac ne plati novčanu obvezu u roku dospijeća, opskrbljivač prirodnim plinom će krajnjem kupcu dostaviti pisanu opomenu.

Krajnjem kupcu koji ne plati svoju novčanu obvezu ni nakon isteka roka iz opomene iz stavka 1. ovog članka operator distribucijskog sustava će po nalogu opskrbljivača prirodnim plinom obustaviti isporuku prirodnog plina.

IV Neovlaštena potrošnja prirodnog plina

Članak 17.

Opskrbljivač prirodnim plinom ima pravo obustaviti isporuku prirodnog plina u slučaju neovlaštene potrošnje prirodnog plina i u slučaju kada se krajnji kupac ne pridržava ugovornih obveza.

Članak 18.

Operator distribucijskog sustava ima pravo i dužnost obustaviti isporuku prirodnog plina krajnjem kupcu, bez prethodne obavijesti, u slučaju neovlaštene potrošnje prirodnog plina od strane krajnjeg kupca.

Pod neovlaštenom potrošnjom prirodnog plina iz stavka 1. ovog članka podrazumijeva se preuzimanje prirodnog plina mimo obračunskog mjernog mjesta ili putem plinomjera onesposobljenog za ispravan rad, samovoljno priključenje na distribucijski sustav, davanje netočnih podataka o tarifnom modelu i tarifnoj grupi, te preuzimanje prirodnog plina putem plinomjera s kojega je skinuta ili oštećena plomba operatora distribucijskog sustava.

Operator distribucijskog sustava može primijeniti mjeru obustave isporuke prirodnog plina i u slučaju onemogućavanja postupka kontrole radi utvrđivanja neovlaštene potrošnje prirodnog plina.

Članak 19.

Radi obustave ili prekida isporuke prirodnog plina iz članka 18. ovog ugovora krajnji kupac se obvezuje omogućiti ulazak u prostor gdje se nalazi mjerni uređaj, odnosno plinomjer.

Članak 20.

Naknadu za neovlaštenu potrošnju prirodnog plina krajnji kupac dužan je platiti opskrbljivaču prirodnim plinom i operatoru distribucijskog sustava, u roku od osam dana od dana izdavanja računa.

Za obračun naknade koristi se vrijeme neovlaštene potrošnje prirodnog plina.

Članak 21.

U slučaju neovlaštene potrošnje prirodnog plina iz članka 18. ovog Ugovora operator distribucijskog sustava može zamijeniti plinomjer ili izmjestiti obračunsko mjerno mjesto, o trošku krajnjeg kupca.

Operator distribucijskog sustava uspostavit će ponovnu opskrbu prirodnim plinom u dogovoru s opskrbljivačem plinom tek nakon što krajnji kupac podmiri sva dospjela dugovanja, naknadu za neovlaštenu potrošnju prirodnog plina i troškove zamjene plinomjera ili izmještanja obračunskog mjernog mjesta.

Članak 22.

Naknada za neovlaštenu potrošnju prirodnog plina za krajnjeg kupca određuje se mjesečno za potrošnju prirodnog plina na razini odobrenog priključnog kapaciteta i 160 sati potrošnje prirodnog plina, te važećim tarifnim stavkama za distribuciju i važećim cijenama prirodnog plina.

V Postupak promjene opskrbljivača prirodnim plinom

Članak 23.

Krajnji kupac ima pravo na promjenu opskrbljivača prirodnim plinom bez naknade.

Postupak promjene opskrbljivača prirodnim plinom provodi se u skladu s odredbama Pravilnika o organizaciji tržišta prirodnog plina.

Krajnji kupac ima pravo na promjenu opskrbljivača prirodnim plinom tek nakon što podmiri sve novčane obveze obračunskog mjernog mjesta putem kojeg se opskrbljuje prirodnim plinom.

VI Prijelazne i završne odredbe

Članak 24.

Ovaj Ugovor sklapa se na neodređeno vrijeme i stupa na snagu danom obostranog potpisa.

Članak 25.

Ovaj Ugovor prestaje u slučaju smrti fizičke osobe, raskida ugovora o opskrbi plinom ili nastupa drugih okolnosti za prestanak ovog Ugovora, na način kako je određeno Općim uvjetima za opskrbu prirodnim plinom.

Članak 26.

Ovaj Ugovor se raskida podnošenjem pisanog zahtjeva za raskid ugovora od strane krajnjeg kupca, uz otkazni rok od 15 dana.

Osim navedenog, ovaj Ugovor se raskida i u slučaju promjene vlasništva građevine ili samostalne uporabne cjeline, pri čemu je krajnji kupac kao dotadašnji vlasnik dužan u roku od 30 dana od promjene vlasništva podnijeti zahtjev za raskid Ugovora uz predočenje odgovarajuće isprave o promjeni vlasništva, te s novim vlasnikom suglasno utvrditi stanje plinomjera.

Opskrbljivač prirodnim plinom sklapa ugovor o opskrbi prirodnim plinom s novim vlasnikom ako su podmirene sve novčane obveze za to obračunsko mjerno mjesto.

Članak 27.

U slučaju raskida Ugovora krajnji kupac mora dozvoliti operatoru distribucijskog sustava da se očita stanje plinomjera s danom raskida ugovora, te obustavu isporuke prirodnog plina, a na temelju ispostavljenog računa podmiriti sve novčane obveze do dana raskida ugovora.

Članak 28.

Ovaj Ugovor traje tako dugo dok kupac ima status krajnjeg kupca koji koristi javnu uslugu i dok opskrbljivač prirodnim plinom ima obvezu javne usluge opskrbe prirodnim plinom kupaca iz kategorije kućanstvo.

Članak 29.

Sklapanjem ovog Ugovora ugovorne strane se obvezuju da tijekom važenja Ugovora u cijelosti prihvaćaju odredbe važećih Općih uvjeta za opskrbu prirodnim plinom, Mrežnih pravila plinskog distribucijskog sustava, Pravilnika o organizaciji tržišta prirodnog plina, Tarifnog sustava za distribuciju prirodnog plina, bez visine tarifnih stavki i Tarifnog sustava za opskrbu prirodnim plinom, s iznimkom povlaštenih kupaca, bez visine tarifnih stavki, koji se odnose na opskrbu plinom, kao i cjenik opskrbljivača, te Cjenik nestandardnih usluga.

Članak 30.

Na sve što nije uređeno ovim Ugovorom i odredbama propisa iz članka 29. ovog Ugovora primjenjuje se Zakon o obveznim odnosima i drugi propisi koji uređuju takve ili slične slučajeve.

Članak 31.

U slučaju eventualnog spora koji bi proistekao iz ovog Ugovora, ugovorne strane nastojat će spor riješiti dogovorno, a u protivnom putem Općinskog suda u Čakovcu.

Članak 32.

Krajnji kupac kao stranka ovog Ugovora svojim potpisom daje privolu da se njegov matični broj i OIB prikupljaju i obrađuju u svrhu sklapanja i izvršenja ugovora, kao i da se daju u opravdane svrhe nadležnim institucijama i osobama.

Članak 33.

Ovaj Ugovor sklopljen je u dva (2) istovjetna primjerka, od kojih svaka ugovorna strana zadržava po jedan (1) primjerak.

KRAJNJI KUPAC OPSKRBLJIVAČ PLINOM

MEĐIMURJE-PLIN d.o.o. Čakovec